open-index/open-wikipedia-markdown huggingface dataset:
Christine Baranski

**Christine Jane Baranski** (s. 2. toukokuuta 1952) on yhdysvaltalainen näyttelijä. Hän voitti Emmy-palkinnon roolistaan tilannekomediasarjassa *[[Cybill]]*. Lisäksi hän on saanut kaksi Tony-palkintoa ja kaksi Golden Globe -ehdokkuutta. Hän näytteli draamasarjassa *[[Good Wife]]* vuosina 2009–2016.

Baranski on esiintynyt muun muassa elokuvissa *[[Lainahöyhenissä (vuoden 1996 elokuva)|Lainahöyhenissä]]* (1996), *[[The Grinch]]* (2000), *[[Chicago (elokuva)|Chicago]]* (2002), *[[Mamma Mia! (elokuva)|Mamma Mia!]]* (2008) ja *[[Mamma Mia: Here We Go Again!]]* (2018).

## Filmografia

## Aiheesta muualla

*
Läpällinen matkapuhelin

**Läpällinen matkapuhelin** (englanniksi flip ) kuului Motorolan varhaisiin malleihin 1990-luvun alkupuolella. Motorola MicroTAC-malleissa oli kiinteä runko, mutta mikrofoniosa oli saranoitu siten, että se kääntyi näppäimistöosan suojaksi. Läpän saattoi avata näppäimistön päältä yhdellä kädellä, joten puhelimen käyttö ei merkittävästi ollut hankalampaa kuin patukan tyyppisen matkapuhelimenkaan. Patukan muotoisesta matkapuhelimesta tuli yleisin matkapuhelintyyppi.

## Lähdeviitteet
Aukikiertyvä matkapuhelin

**Aukikiertyvä matkapuhelin** (englanniksi Swivel ) on kansion muotoisen  matkapuhelimen ohella toinen taittuvarunkoinen matkapuhelinmalli. Se kuitenkin taittuu saranalla vaakatasossa linkkuveistä muistuttaen eikä taittuen keskeltä kansion muotoisen matkapuhelimen tapaan. Swivel on tarkoittanut alun perin pienikaliiperista Kuninkaallisen laivaston sota-aluksen tykkiä, jonka ampumasektoria on kyetty kääntämään.

## Lähteet
Darlanne Fluegel

**Darlanne Fluegel** (25. marraskuuta 1953 Wilkes-Barre, Pennsylvania – 15. joulukuuta 2017 Orlando, Florida) oli yhdysvaltalainen näyttelijä.

Fluegel syntyi Pennsylvaniassa. Hänellä on ollut rooleja muiden muassa elokuvissa *[[Elää ja kuolla L.A:ssa]]* (1985), *Kaupungin nopeimmat kytät* (1986) ja *[[Uinu, uinu lemmikkini 2]]* (1992). Elokuvassa *[[Suuri gangsterisota]]* (1984) hänestä käytettiin nimeä Darlanne Fleugel. Hänet tunnetaan myös televisiosarjoista ja opetustyöstä Keski-Floridan yliopistossa.

Fluegel kuoli 15. joulukuuta 2017 kotonaan Floridan Orlandossa 64-vuotiaana sairastettuaan Alzheimerin tautia.

## Lähteet

## Aiheesta muualla
*
Kazimierz Przybyś

**Kazimierz Przybyś** (s. 11. heinäkuuta 1960, Radom) on puolalainen entinen jalkapalloilija, pelipaikaltaan puolustaja. 

Uransa aikana Przybyś pelasi Broń Radomissa, Śląsk Wrocławissa ja Widzew Łódźissa. Maajoukkueessa hän pelasi 15 ottelua ja ehti edustaa Puolaa yksissä arvokisoissa, MM-kisoissa 1986.
Dan Nelson

**Dan Nelson** (s. 21. kesäkuuta 1976) on yhdysvaltalainen laulaja. 

Hän oli yhdysvaltalaisen Anthrax-yhtyeen laulaja vuosina 2007–2009. Hän korvasi Reunion-kiertueen jälkeen yhtyeestä poistuneen Joey Belladonnan vuonna 2007. Hänen ensimmäinen live-esiintymisensä Anthraxin riveissä tapahtui 28. toukokuuta 2008 Chicagossa. Nelson erotettiin yhtyeestä heinäkuussa 2009.

## Lähteet
Turvallisuusdemonstraatio lennolla

**Turvallisuusdemonstraatio lennolla** (tai yksinkertaisesti **turvallisuusvideo**) on yksityiskohtainen selostus lentokoneen matkustamon turvallisuusominaisuuksista. Se esitetään yleensä ennen lentoonlähtöä.

Nykyään viihdejärjestelmien yleistyttyä turvallisuusdemonstraatio esitetään näyttöruuduilla. Jos koneessa ei ole sellaisia, matkustamohenkilökunta esittää demonstraation matkustamossa: yksi matkustamohenkilökunnan jäsen kuuluttaa asiat, ja loput seisovat keskellä käytävää näyttämässä ne. Joillakin yhtiöillä lentoemäntä tai stuertti on esittämässä demonstraation käytävällä videon aikana. Videot kestävät kahdesta kuuteen minuuttiin ja ne esitetään useimmiten paikallisella kielellä, tekstityksillä ja toisinaan myös viittomakielellä. Eri maiden ilmailuviranomaiset ovat antaneet erikseen määräykset siitä, mitkä asiat turvallisuusdemonstraatiossa  tai esim. sylilapsen kanssa matkustavaa opastettaessa vähintään pitää käydä läpi (ns. *minimum briefing*).

ICAO vaatii turvallisuusdemonstraatiot jokaisella liikennelennolla näytettäviksi.

Turvallisuusdemonstraatio esittää tavallisesti nämä asiat vaihtelevassa järjestyksessä:

* muistutus lukea istuimen taskussa oleva turvallisuuskortti
* turvavyön käyttö
* vaatimus, että matkustajat noudattavat matkustamohenkilökunnalta saatuja ohjeita
* hätäuloskäyntien, hätäliukumäkien ja hätävalojen paikka sekä niiden käyttö
* happinaamarin käyttö
* pelastusliivin paikka ja sen käyttö
* pakkolaskuasento (ei vaatimuksena Yhdysvalloissa)
* muistutus, ettei lentokoneessa, edes WC:ssä saa tupakoida
* valmistelut ennen lentoonlähtöä ja laskua
** käsimatkatavaran säilyttäminen edessä olevan istuimen alla tai matkatavarahyllyillä
** selkänojan palauttaminen pystyasentoon ja pöydän lukitseminen yläasentoon
** elektronisten laitteiden sammuttaminen lentoonlähdön ja laskun ajaksi (mm. kannettavat tietokoneet) tai koko lennon ajaksi (matkapuhelimet).

Jos oikea hätätilanne sattuu, matkustamohenkilökunta kuuluttaa tarvittavat ohjeet.

## Lähteet
Tadeusz Dolny

**Tadeusz Benedykt Dolny** (s. 7. toukokuuta 1958, Sobótka) on puolalainen entinen jalkapalloilija, pelipaikaltaan puolustaja.

Seuratasolla Dolny edusti muun muassa Górnik Zabrzea. Hän pelasi 7 maaottelua Puolan paidassa, muttei tehnyt otteluissa yhtäkään maalia. Dolny oli maajoukkueen mukana yksissä arvokisoissa, MM-kisoissa 1982.
Stephen Valiquette

**Stephen ”Steve” Valiquette** (20. elokuuta 1977 Etobicoke, Ontario) on kanadalainen entinen jääkiekkomaalivahti, joka pelasi urallaan ammatikseen Pohjois-Amerikassa, Venäjällä ja Italiassa. NHL:ssä hän pelasi yhteensä 46 ottelua. Valiquette palkittiin AHL:ssä kaudella 2004 Harry ”Hap” Holmes Memorial Awardilla.

## NHL-ura

Los Angeles Kingsin varaama Valiquette ei kuitenkaan pelannut ensimmäisiä NHL-pelejään Kingsissä, vaan juniori- ja farmisarjoja monta vuotta kierreltyään hän pääsi jäälle kuuteen NHL-peliin New York Islandersin paidassa kaudella . Pelit sujuivat hyvin, jopa erinomaisesti, mutta pidempää NHL-pestiä ei herunut, vaan Valiquette pelasi tämänkin kauden pääosin alemmissa sarjoissa.

Seuraavan kerran Valiquette pääsi NHL-kaukaloon vasta kaudella . Tuolta kaudelta on hänen ainoa ottelunsa Edmonton Oilersissa. Tuossa ottelussa Valiquette pelasi vain 13 minuuttia, päästäen seitsemästä laukauksesta kaksi maaliin. Loppukaudesta Valiquetten oikeudet siirtyivät New York Rangersille, jossa hän ehti pelata kaksi NHL-peliä ennen kauden päättymistä. Pelituntuma säilyi silti AHL:ssä, jossa hän pelasi kauden aikana 42 peliä.

Pelattuaan  AHL:ssä ja seuraavan kauden Venäjän liigassa Valiquette palasi kaudeksi  takaisin Rangers-organisaatioon. Valiquette jäi jälleen joukkueen kolmosvahdiksi, ja AHL:n bussimatkat tulivat taas tutuiksi. NHL:ssä hän sijaisti Henrik Lundqvistia ja Al Montoyaa kolmen ottelun verran.

Kauden  alussa Rangers lähetti huippulupaus Montoyan farmiin, koska NHL:ssä Lundqvistin takana nuorukaiselle ei riittäisi tarpeeksi pelejä kehittymiseen. Näin Valiquette sai olla koko kauden ylhäällä, tietenkin pääosin ”avaamassa luukkua” Rangers-aitiossa. Pelejäkin kertyi silti 13, mikä on hänen yhden kauden ennätyksensä. Peliesitykset pysyivät tasaisen hyvinä koko kauden ajan, vaikka pelituntuma ei aina paras mahdollinen ollutkaan. Pudotuspelit Valiquette istui penkillä Rangersin selviytyessä konferenssivälieriin asti, kuten edelliselläkin kaudella. Valiquetten sopimus joukkueen kanssa päättyi tähän kauteen.

Kaudella  Valiquette pelasi NHL:ssä 15 ottelua ja oli mukana kahdessa pudotuspeliottelussa. Kausi  meni vielä Rangersin organisaatiossa, NHL:ssä ja AHL:ssä, mutta kaudeksi 2010–2011 Valiquette siirtyi Venäjän KHL-liigan TsSKA Moskovaan. Sieltä hänen oli tarkoitus siirtyä seuraavaksi kaudeksi AHL:n Bridgeport Sound Tigersiin, mutta pelasikin kauden Italian pääsarjan HC Valpellicessa. Valiquette torjui 15 ottelussa, ja hänen torjuntaprosenttinsa 94,0 oli koko liigan paras. Hän teki kesällä 2012 sopimuksen Allsvenskanin Djurgårdenin kanssa, mutta ilmoitti myöhemmin kesällä lopettavan uransa vammojen takia.

## Tilastot
### Runkosarja

### Pudotuspelit

## Lähteet

*  Viitattu 28.7.2010
*  Viitattu 28.7.2010
*  Viitattu 28.7.2010

### Viitteet

## Aiheesta muualla
* Valiquette NHL.comissa
* Valiquette Rangersin kotisivulla
Julia Sawalha

**Julia Sawalha** (s. 9. syyskuuta 1968) on brittiläinen näyttelijä. Hänet tunnetaan muiden muassa televisiosarjoista *Lehtijengi*, *[[Ylpeys ja ennakkoluulo (vuoden 1995 televisiosarja)|Ylpeys ja ennakkoluulo]]* ja *[[Todella upeeta]]* sekä *[[Candlefordin postineiti]]*. Hän oli myös yksi ääninäyttelijöistä *[[Kananlento|Kananlennossa]]* (2000). 

Lontoossa syntyneellä Sawalhalla on mm. jordanialaista sukutaustaa. Myös isä Nadim ja sisar Nadia ovat näyttelijöitä.

## Aiheesta muualla
* 

## Lähteet
Nadim Sawalha

**Nadim Sawalha** (; s. 1935) on jordanialaissyntyinen, Britanniassa uransa luonut näyttelijä. Hänellä on ollut useita televisio- ja elokuvarooleja; viimeksi mainittuja muiden muassa James Bond -elokuvissa *[[007 rakastettuni]]* (1977) ja *[[007 vaaran vyöhykkeellä]]* (1987).

Sawalhan tyttäret Julia ja Nadia ovat kumpainenkin seuranneet isänsä jalanjälkiä näyttelijöinä.

## Aiheesta muualla
*
Nadia Sawalha

**Nadia Sawalha** (s. 18. marraskuuta 1964) on brittiläinen näyttelijä. Hän on Nadim Sawalhan tytär ja Julia Sawalhan sisko. 

Lontoon Wandsworthissa syntyneellä Sawalhalla on jordanialaista sukutaustaa. Hänellä oli vuosina 1997–1999 Annien rooli televisiosarjassa *[[EastEnders]]*. Lisäksi hän on esiintynyt muun muassa elokuvassa *Miten niin myöhässä* (*Clockwise*, 1986).

## Aiheesta muualla
*
Polkupyörävaras

**Polkupyörävaras** () on Vittorio De Sican ohjaama italialainen elokuva vuodelta 1948. Se kertoo köyhästä miehestä, joka kuljeksii Rooman kaduilla etsimässä varastettua polkupyöräänsä.

Klassikkoelokuva on de Sican mestariteos ja italialaisen neorealismin kestävimpiä teoksia.

## Juoni

Työtön ja köyhä Antonio Ricci (Maggiorani) on onnistunut työpaikan haussa, mutta hän tarvitsee polkupyörän voidakseen hoitaa työn, joka vaatii siirtymistä moneen eri paikkaan Roomassa päivän mittaan. Hänellä on pyörä, mutta se on panttilainaamossa. Hänen vaimonsa Maria (Carell) saa sen lunastettua lainattuaan rahaa myötäjäisiään (vuodevaatteita) vastaan. Pyörä varastetaan kuitenkin jo ensimmäisenä työpäivänä. Antonio näkee varkauden ja lähtee etsimään varasta ja pyöräänsä yhdessä pienen poikansa Brunon (Staiola) kanssa. Kun koko päivän kestänyt pyörän etsiminen ei tuota tulosta, epätoivoinen Antonio lopulta yrittää itse varastaa toisen polkupyörän, mutta jää kiinni itse teossa.

## Näyttelijät

## Palkinnot ja tunnustukset
Elokuva sai parhaan vieraskielisen elokuvan Oscar -erikoispalkinnon ennen varsinaisen palkintokategorian perustamista.

Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja *Polkupyörävaras* oli mukana  heistä yhdeksäntoista listalla.

Vuonna 2018 BBC:n kansainvälinen asiantuntijaraati äänesti *Polkupyörävarkaan* kaikkien aikojen toiseksi parhaaksi ei-englanninkieliseksi elokuvaksi Kurosawan *[[Seitsemän samuraita|Seitsemän samurain]]* jälkeen.

## Katso myös
* Polkupyörävarkaat (2001), samaa aihetta käsittelevä kiinalainen elokuva.

## Huomioita

## Lähteet
Christopher Morahan

**Christopher Morahan** (9. heinäkuuta 1929 – 7. huhtikuuta 2017) oli brittiläinen teatteri-, televisio- ja elokuvaohjaaja. 

Morahanin elokuvien joukossa on *Miten niin myöhässä* (*Clockwise*, 1986). Ohjaaja on monipuolisen uransa aikana lisäksi tehnyt laajaa työtä muun muassa BBC:llä ja Kansallisteatterissa. Hän on voittanut kaksi Baftaa ja Emmy-palkinnon. 

Morahanin puoliso on näyttelijä Anna Carteret, jonka kanssa hänellä on näyttelijätytär Hattie Morahan.

## Lähteet

## Aiheesta muualla
*
Väärentäjä

**Väärentäjä** () on vuonna 2007 valmistunut itävaltalais-saksalainen elokuva, jonka on ohjannut Stefan Ruzowitzky. Elokuva kertoo tositarinan toisen maailmansodan Operaatio Bernhardista, jossa natsit yrittivät horjuttaa liittoutuneiden taloutta syytämällä järjestelmällisesti markkinoille väärennettyjä puntia ja dollareita.

*Väärentäjä* perustuu slovakianjuutalaisen kirjasinsuunnittelija Adolf Burgerin muistelmiin. Burger vangittiin 1942 jäätyään kiinni kirkollisten asiakirjojen väärennöksistä, joiden avulla hän yritti pelastaa juutalaisia pakkosiirrolta. Hän joutui myöhemmin työskentelemään Sachenhausenin rahanväärennösyksikössä.

*Väärentäjä* palkittiin 2007 parhaan vieraskielisen elokuvan Oscar-palkinnolla (Itävallan ehdokas).

## Tausta

Operaatio Bernhardissa SS-Sturmbannführer Bernhard Krüger perusti Himmlerin käskystä Sachsenhausenin keskitysleirille leirin vangeista koostuvan rahanväärennösyksikön, jota myöhemmin täydennettiin muilta leireiltä tuoduilla vangeilta. Vangit valmistivat lähes täydellisesti väärennettyjä 5, 10, 20, ja 50 punnan seteleitä lähes yhdeksän miljoonaa kappaletta. Leirillä painetun rahan arvo oli yhteensä 134&nbsp;610&nbsp;810 puntaa. Operaatio Bernhardin tarkoitus oli horjuttaa Ison-Britannian taloutta kasvattamalla maan inflaatiota. Rahat aiottiin pudottaa lentokoneista Britannian yllä, mutta suunnitelmasta luovuttiin sen epävarmuuden vuoksi. Raha käytettiin sen sijaan strategisten tarvikkeiden hankkimiseen ulkomailta sekä Saksan ulkopuolella toimivien agenttien palkkioihin.
Punnan jälkeen oli tarkoitus edetä dollareihin, mutta rahanväärennösyksikön vankien viivytystoimien johdosta väärien dollareiden tuotanto jäi pieneksi.

Operaatio Bernhardia pidetään tuloksiltaan historian suurimpana rahanväärennysoperaationa.

## Näyttelijät
*Karl Markovics - Salomon ”Sally” Sorowitsch, juutalainen mestariväärentäjä (Salomon Smolianoff)
*August Diehl - Adolf Burger (kirjailija)
*Devid Striesow	- majuri Friedrich Herzog
*Martin Brambach - vääpeli Holst
*August Zirner	- tohtori Klinger

## Lähteet

## Aiheesta muualla

*Rakkautta ja anarkiaa
Jo joutui armas aika (elokuva)

**Jo joutui armas aika ** (*Lust och fägring stor*) on ruotsalainen vuonna 1995 valmistunut draamaelokuva. Bo Widerbergin käsikirjoittama ja ohjaama elokuva kertoo opettajasta (Marika Lagercranz) joka aloittaa suhteen 15-vuotiaan oppilaansa kanssa. Elokuva sijoittuu toisen maailmansodan aikaan. Se oli Oscar-ehdokkaana ja sai Hopeisen karhun sekä joukon muita palkintoja.

## Näyttelijät

## Lähteet

## Aiheesta muualla
*
June Whitfield

**June Rosemary Whitfield** (11. marraskuuta 1925 Streatham, Lontoo – 29. joulukuuta 2018 Lontoo) oli brittiläinen näyttelijä. Hänet tunnetaan ennen kaikkea komediasarjoista, joiden joukossa ovat *[[Todella upeeta]]* ja *[[Vielä virtaa]]*. Hän on esiintynyt myös eräissä *[[Carry On]]* -sarjan elokuvissa.

## Nuoruus
Whitfield syntyi Streathamissa, Etelä-Lontoossa vuonna 1925. Hänen isänsä Jack oli toimitusjohtajana Dictograph Internal Telephones -nimisessä yhtiössä. Kolmivuotiaana Whitfield alkoi käydä Robinsonin tanssikoulua ja 12-vuotiaana hän esiintyi amatöörinäytelmässä *Love's Labours Lost*. Vuonna 1942 hän aloitti opinnot Royal Academy of Dramatic Artissa, josta hän valmistui kaksi vuotta myöhemmin.

## Ura
Whitfield aloitti ammatillisen uransa 1940-luvun puolivälissä, jolloin hän esiintyi useissa näytelmissä ympäri Britanniaa. 1950-luvulla Whitfieldillä oli Jean Websterin novelliin perustuvassa musikaalissa *Love from Judy*. Roolin seurauksena käsikirjoittajat Denis Norden ja Frank Muir pyysivät häntä koe-esiintymiseen radio-ohjelmaansa *Take It From Here* vuonna 1953. Whitfield sai työn, ja ohjelma teki hänestä tunnetun.

1950- ja 1960-luvulla Whitfield esiintyi useissa komediaelokuvissa ja -sarjoissa, kuten esimerkiksi kahdessa Arthur Askeyn tähdittämässä komediasarjassa. Vuonna 1968 hän esiintyi komedianäyttelijä Terry Scottin ohjelmassa *Scott on...*. Kuusi vuotta myöhemmin Whitfield ja Scott saivat oman komediasarjan *Happily Ever After* (myöhemmin sarjan nimeksi vaihtui *Terry and June*). Sarjaa tehtiin kolmentoista vuoden ajan ja Whitfieldiä ja Scottia luultiin sarjan perusteella jopa aviopariksi.

Vuonna 1992 Whitfield valittiin Jennifer Saundersin esittämän päähenkilön Edinan äidin rooliin komediasarjaan *Todella upeeta*. Sarjaa tehtiin viiden tuotantokauden ajan. Vuosina 1993–2001 Whitfield esitti neiti Marplea BBC Radio 4:n kuunnelmasarjassa.

2000-luvulla Whitfield esitti Nellyä komediasarjassa *Vielä virtaa*. Hän vieraili myös televisiosarjoissa *[[Doctor Who]]*, *[[Coronation Street]]* ja *[[EastEnders]]*. Vuonna 2016 hän palasi Edinan äidin rooliin *Todella upeeta* -sarjaan perustuvassa elokuvassa, mikä jäi hänen viimeiseksi roolikseen.

## Yksityiselämä
Whitfield oli naimisissa maanmittaaja Tim Aitchinsonin kanssa vuodesta 1955 tämän kuolemaan 2001 asti. Pariskunnan tytär Suzy on myös näyttelijä.

Vuonna 1994 Whifield sai elämäntyöpalkinnon British Comedy Awardsissa. Vuonna 1985 hänet nimitettiin Brittiläisen imperiumin ritarikunnan upseeriksi (OBE), vuonna 1998 komentajaksi (CBE) ja vuonna 2017 ritarikomentajaksi (DBE).

Whitfield kuoli 93-vuotiaana 29. joulukuuta 2018.

## Lähteet

## Aiheesta muualla
*
Hicham Aboucherouane

**Hicham Aboucherouane** (, s. 2. huhtikuuta 1981) on marokkolainen ammattilaisuransa päättänyt jalkapalloilija. Pelipaikaltaan hän oli vasen laitahyökkääjä.

## Ura
Aboucherouane aloitti uransa marokkolaisessa Najm El Aounat junioriseurassa, josta hän siirtyi pelaamaan ammattilaisena Raja Casablancaan kaudeksi 2003–2004 voittaen saman tien ensimmäisen liigamestaruutensa. Kauden jälkeen hän siirtyi hetkeksi saudi-arabialaiseen Al-Nasriin, josta Aboucherouane palasi pian takaisin Raja Casablancaan kesken kauden 2004–2005. Hänen yrityksensä saada uraa parempaan suuntaan epäonnistui, kun lainasopimus ranskalaiseen Lilleen kaudeksi 2005–2006 tuotti vain kaksi maalia 12 ottelussa. Aboucherouane palasi takaisin kotimaahansa, josta hän siirtyi Tunisiaan vuonna 2007 Espéranceen. Poikkeuksellisesti Aboucherouanea peluutettiin useimmiten keskikentällä hyökkäävässä roolissa. Maalinteossa hän onnistui vain kahdesti ensimmäisellä kaudellaan. Samalla kaudella Aboucherouane kuitenkin teki ratkaisevan maalin Espérancelle Tunisian cupin finaali ottelussa ES Sahelia vastaan. Samassa ottelussa hänet valittiin ottelun parhaaksi pelaajaksi. Elokuussa 2008 Espérance ilmoitti myyneensä hyökkääjän Saudi-Arabiaan Al-Ittihadiin.

Syksyllä 2011 Aboucherouane siirtyi Qatarin pääsarjaan Al-Ahlin riveihin.

### Maajoukkueessa
Maajoukkueessa Aboucherouane on pelannut yhteensä 15 ottelua ja tehnyt niissä kolme maalia. Hän oli myös mukana vuoden 2008-Afrikan-mestaruuskilpailussa.

## Saavutukset
### Seurajoukkueissa
* Marokon-mestaruus: 2004, 2011
* Tunisian cup: 2008
* Saudi-Arabian mestaruus: 2009
* Aasian Mestarien liiga
**Hopeaa: 2009
* Saudi-Arabian cup: 2010

### Henkilökohtaiset
*Saudi-Arabian maalikuninkuus: 2009 (12 maalia)

## Lähteet

## Aiheesta muualla
* MTNfootbal 
* Lequipe.fr
Muiden elämä

**Muiden elämä** (*Das Leben der Anderen*) on saksalainen vuonna 2006 ensi-iltansa saanut draamaelokuva, jonka on käsikirjoittanut ja ohjannut Florian Henckel von Donnersmarck. Se kertoo valtiollisen turvallisuusviraston Stasin harjoittamasta tarkkailusta Itä-Saksassa.
 
Elokuva sai parhaan vieraskielisen elokuvan Oscar-palkinnon vuonna 2007 ja useita muita palkintoja. Vuonna 2016 *Muiden elämä* äänestettiin BBC:n kyselyssä alkaneen vuosisadan 40 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Vuonna 2018 BBC:n kansainvälinen asiantuntijaraati äänesti sen kaikkien aikojen 50 parhaan ei-englanninkielisen elokuvan joukkoon.

## Juoni

Kapteeni Gerd Wiesler on Stasin harmaa riviagentti, joka saa 1980-luvun puolivälissä tehtäväkseen salakuunnella ja varjostaa näytelmäkirjailija Georg Dreymania. Vihje tulee ministeri Hempfiltä, joka tapailee kirjailijan asuinkumppania, näyttelijä Christa-Maria Sielandia. Kun kirjailijan ystävä tappaa itsensä, tämä alkaa salaa työstää länsisaksalaiselle *[[Der Spiegel]]* -lehdelle laajaa artikkelia DDR:n vaietuista itsemurhista, Wiesler alkaa katsoa kirjailijan toimintaa sormiensa läpi, jättää kuulohavaintonsa raportoimatta ja pelastaa myös ilmiantajaksi pakotetun Sielandin pulasta. Yhtäkkiä vuonna 1989 koko salailuun ja urkintaan perustuva järjestelmä romahtaa, ja vapaus koittaa. Dreyman jäljittää Stasi-arkistosta tuntemattomaksi jääneen hyväntekijänsä Wieslerin ja kirjoittaa tästä kirjan.

## Näyttelijät

## Lähteet

## Aiheesta muualla
* ''Muiden elämä'' Internet Movie Data Base
Zbigniew Gut

**Zbigniew Gut** (17. huhtikuuta 1949 Wymiarki Puola – 27. maaliskuuta 2010 Saint-Jean-de-Maurienne, Ranska) oli puolalainen jalkapalloilija ja olympiavoittaja, jonka pelipaikka oli keskuspuolustaja. Hän voitti olympiakultaa Münchenissä 1972. Hän pelasi turnauksessa neljä ottelua, muun muassa täydet minuutit loppuottelussa Unkaria vastaan. Hän saavutti pronssia MM-kilpailuissa 1974 ja pelasi turnauksessa kaksi ottelua. Gut pelasi vuosina 1972–1974 Puolan maajoukkueessa yhteensä 11 maaottelua, joissa hän ei tehnyt yhtäkään maalia.

Gut edusti kotimaassaan Odra Opolea ja Lech Poznańia. Hän siirtyi vuonna 1980 Ranskaan, jossa hän edusti Paris FC:tä, Stade Français'ta ja Red Staria.

## Lähteet
Zohra Sehgal

**Zohra Sehgal** (, oik. **Zohra Begum Mumtaz-Ullah Khan**, ; 27. huhtikuuta 1912 Saharanpur – 10. heinäkuuta 2014 New Delhi) oli intialainen näyttelijä. Hän vaikutti paitsi Bollywoodissa, myös useissa brittiläisissä elokuvissa ja televisiosarjoissa.

Sehgal syntyi Saharanpurissa ja sai muslimikasvatuksen. Hän kuitenkin piti itseään agnostikkona. Hän aloitti uransa tanssijana.

Sehgal muutti aviomiehensä Kameshwar Sehgalin kuoltua ensin Delhiin ja sitten Lontooseen, johon hän jäi vuosikymmeniksi. Ikääntymisestään huolimatta hän jatkoi uraansa aktiivisena 2000-luvulle saakka.

## Valikoitu filmografia
* *[[Doctor Who]]* (televisiosarja, 1964–1965)
* *[[Taipumattomat (vuoden 1967 elokuva)|Taipumattomat]]* (*The Long Duel*, 1967)
* *[[Opettaja (vuoden 1969 elokuva)|Opettaja]]* (*The Guru*, 1969)
* *[[Kunniakonsuli (elokuva)|Kunniakonsuli]]* (*The Honorary Consul*, 1983)
* *[[Kuningattaren jalokivi]]* (televisiosarja, 1984)
* *[[Haaremi (elokuva)|Haaremi]]* (*Harem*, 1985)
* *[[Manika, Manika – tyttö joka eli kahdesti]]* (*Manika, Manika*, 1989)
* *[[Dil Se]]* (1998)
* *[[Hum Dil De Chuke Sanam]]* (1999)
* *[[Parempi kuin Beckham]]* (*Bend It Like Beckham*, 2002)
* *[[Veer-Zaara]]* (2004)
* *[[Rakkauden kaikki mausteet]]* (*The Mistress of Spices*, 2005)
* *[[Saawariya]]* (2007)

## Lähteet

## Aiheesta muualla

* 
* 
*
Bernard Genghini

**Bernard Genghini** (s. 18. tammikuuta 1958 Soultz-Haut-Rhin) on ranskalainen jalkapalloilija, joka pelasi keskikenttäpelaajana. Genghini on toiminut peliuransa jälkeen myös valmentajana, mutta on lopettanut tämänkin uran. 

Genghini edusti Ranskaa yhteensä kolmissa arvokisoissa, MM-kisoissa vuosina 1982 ja 1986 sekä Ranskan mestaruuteen päättyneissä EM-kisoissa 1984.

## Lähteet
Barbaarien invaasio

**Barbaarien invaasio** on kanadalainen elokuva vuodelta 2003. Se on draamakomedia, joka käsittelee päähenkilö Rémyn elämää sen jälkeen, kun häneltä on löydetty syöpä. Rémyn viimeisten päivien aikana hänen luonaan vierailee vanhoja ystäviä ja rakastajia muistelemassa menneitä, ja puhumassa politiikkaa ja filosofiaa. Se on itsenäinen jatko-osa saman ohjaajan elokuvalle *[[Amerikan imperiumin rappio]]* vuodelta 1986, ja sijoittuu aikaan 17 vuotta tämän tapahtumien jälkeen.

*Barbaarien invaasio* sai parhaan vieraskielisen elokuvan Oscar-palkinnon, vuoden parhaan kanadalaiselokuvan Genie-palkinnon ja tukun muita palkintoja.

## Näyttelijät

## Arvioita
*Turun Sanomien* Tapani Maskula sanoo Arcandin leikittelevän elokuvassa väitteellä, että ihmiskunta ei ole vuosituhansien aikana oppinut mitään erehdyksistään. ”Denys Arcand vertaa satiirissaan länsimaisen kulttuurin veristä historiaa aatteellisuuden vararikkoon, jossa ihmisoikeudet inventoidaan varastossa lojuvien taulujen tavoin arvioitua markkinahintaansa vastaaviksi.”

## Lähteet

## Aiheesta muualla
* 
* Leffatykki
Suomalainen insinöörityöpalkinto

**Suomalainen insinöörityöpalkinto** myönnetään vuosittain tunnustuksena poikkeuksellisista ansioista tekniikan kehittämisen alalla. Palkinto on jaettu vuodesta 1981 alkaen ja siitä on kehittynyt yksi arvostetuimmista tunnustuksista alallaan Suomessa. Palkinnon myöntävät Tekniikan Akateemisten Liitto TEK ja Tekniska Föreningen i Finland (TFiF).

## Jaetut palkinnot

## Lähteet
*Tekes 
*Palkitut työt 1981–2016  (pdf)
*http://www.tek.fi/sitp
Ulrik Jansson

**Ulrik Jansson** (s. 2. helmikuuta 1968) on ruotsalainen entinen jalkapalloilija. 

Jansson pelasi seuratasolla muun muassa Helsingborgs IF:ssä, jossa hän voitti Ruotsin mestaruuden vuonna 1999. Maajoukkueessa Jansson pelasi yhdet arvokisat, vuoden 1990 MM-kisat.
Simon Hawke

**Simon Hawke** (s. 30. syyskuuta 1951) on yhdysvaltalainen tieteiskirjailija. Hänen syntymänimensä oli **Nicholas Valentin Yermakov**, mutta hän alkoi kirjoittaa nimellä Simon Hawke vuonna 1984 ja muutti sen viralliseksi nimekseen myöhemmin. Hawke on kirjoittanut erityisesti sarjoihin kuuluvia romaaneja sekä elokuvien ja televisiosarjojen rinnakkaiskirjoja. Näistä on suomennettu Star Trek – uusi sukupolvi -sarjaan kuuluva *Kunnian hehku* (Blaze of Glory, 1995).

## Suomennettu teos

*
Acanthurus

**Acanthurus** on välskärikalojen suku, johon kuuluu 40 lajia.

Monet lajit ovat arvostettuja meriakvaarion kaloja, mutta niiden hoitaminen ei ole aina helppoa.

## Koko ja ulkonäkö
*Acanthurus*-välskärit ovat litteitä kiekkoja ja kasvavat 20–80&nbsp;cm pitkiksi. Niiden kuono on tylpempi kuin *[[Zebrasoma]]*-välskärien.  

## Elinympäristö
Useimmat *Acanthurus*-välskärit ovat kotoisin indopasifiselta merialueelta, yksi laji Atlantin itäosista ja viisi Karibialta tai muualta Länsi-Atlantilta. Ne elävät tyypillisesti meren matalassa osassa (1–100 m) joko kallioilla tai koralliriutoilla.

## Käyttäytyminen
*Acanthurus*-välskärit valtaavat itselleen reviirin.

## Lähteet
James Tiptree Jr.

**James Tiptree Jr.** (oikea nimi **Alice Bradley Sheldon**, 1915 Chicago, Illinois – 1987 McLean, Virginia) oli yhdysvaltalainen tieteiskirjailija. Sheldon tunnetaan novelleistaan, joiden parhaimmisto on koottu kokoelmaan *Her Smoke Rose Up Forever* (1990). Häneltä on suomennettu romaani *Hävittäjä* (1978). 

Vuonna 1991 perustettiin hänen nimeään kantava James Tiptree, Jr. -palkinto. Palkinnon nimi muutettiin Otherwise-palkinnoksi 2019.

## Lähteet

## Aiheesta muualla
* Leena Peltonen: Hävittäjä. Aikakone 3/1990.
Dominique Herr

**Domimique Herr** (s. 25. lokakuuta 1965 Basel, Sveitsi) on entinen sveitsiläinen jalkapalloilija.

Herr edusti Sveitsin maajoukkuetta vuosien 1989-1995 aikana 52 kertaa ja teki 4 maalia, mukaan lukien 4 ottelua vuoden 1994 MM-kilpailuissa.
Zebrasoma

**Zebrasoma** on välskärikalojen suku, jonka monet lajit ovat hyvin suosittuja meriakvaarion kaloja. Kaiken kaikkiaan sukuun kuuluu seitsemän lajia.

## Koko ja ulkonäkö
*Zebrasoma*-välskärit ovat vartalonmuodoltaan litteitä kiekkoja, ja kasvavat 15–40&nbsp;cm pitkiksi. Niiden kuono on ulkoneva ja selkäevä nousee purjeena.

*Zebrasoma*-välskärien pyrstön tyvessä on veitsimäinen uloke, joka voi leikata ihmisellekin naarmuja joihin tarvitaan tikit.

## Käyttäytyminen
*Zebrasoma*-välskärit nahistelevat jatkuvasti toisten saman suvun välskärien kanssa. Niitä ei yleensä suositella pidettäväksi samassa akvaariossa enempää kuin yhtä kutakin lajia. Jos aikoo hankkia useita yksilöitä, ne pitäisi hankkia kaikki samalla kertaa, koska ne pyrkivät aktiivisesti karkottamaan myöhemmin reviirille tulleen yksilön. Toisaalta ne pitäisi hankkia altaan viimeisinä kaloina, jotta muiden lajien yksilöt ehtivät asettua omille reviireilleen ennen välskärijoukon saapumista.

## Vesiolot ja ravinto
*Zebrasoma*-välskärit ovat luonnossa periaatteessa kasvinsyöjiä; syömänsä levän joukossa ne kuitenkin nielaisevat ilmeisesti myös melkoisen määrän pieniä selkärangattomia. Akvaariossa niille tarjotaan kasvipitoista sekaruokaa. Niiden luontaiseen käytökseen kuuluu näykkiä ja nyppiä jatkuvasti jotakin – jos akvaariossa on tarjolla levää, ne eivät niin herkästi kiusaa muita kaloja tai selkärangattomia.

## Lähteet

## Aiheesta muualla
*
Valkovuoto

**Valkovuoto** () on emättimen valkeanvärinen hapan erite, joka pitää emättimen puhtaana ja ylläpitää sen limakalvojen joustavuutta ja maitohappobakteeri luontaista kemiallista tasapainoa. Limakalvon ollessa tulehtunut valkovuotoa voi esiintyä tavallista runsaammin tai sillä voi olla epätavallinen koostumus. Valkovuodon erittyminen alkaa murrosiässä, ja se on yleensä ensimmäinen murrosiän alkamisen ilmoittava merkki yhdessä rintojen kasvun alkamisen kanssa. Estrogeenit eli naishormonit säätelevät valkovuodon erittymistä. Pienissä määrin valkovuoto on harmiton, mutta jos sitä erittyy runsaasti, se on paakkuista, pahanhajuista tai värillistä, on sen aiheuttajana hiivasieni, bakteeri tai virus. Epätavallinen valkovuoto saattaa johtaa jopa lääkärikäyntiin.

## Lähteet

## Aiheesta muualla
* Valkovuodosta Terveysportti.fi-sivulla
* Väestöliitto – Valkovuoto
Lawrence E. Walsh

**Lawrence Edward Walsh** (8. tammikuuta 1912 – 19. maaliskuuta 2014 Oklahoma City, Oklahoma) oli yhdysvaltalainen lakimies, joka nousi laajaan julkisuuteen Iran-Contra-skandaalin tiimoilta. Hän valmistui Columbian yliopistosta.

Walsh julkaisi skandaalista jälkikäteen kirjan *Firewall: The Iran-Contra Conspiracy and Cover-Up*. Hän toimi Yhdysvaltain varaoikeusministerinä ja American Bar Associationin puheenjohtajana.

## Lähteet
Karthalanpöllönen

**Karthalanpöllönen** (*Otus pauliani*) on erittäin uhanalainen Komoreilla Ngazidjan saarella tulivuori Karthalan rinteillä elävä pöllö .

Kooltaan karthalanpöllönen on noin 22&nbsp;cm. Selkä ja pää ovat lajilla harmaanruskeat ja vatsa kellanruskea. Silmät ovat pöllöille tyypillisesti keltaiset. Karthalanpöllösen äänet ovat vihellyksiä .

Karthalanpöllönen elää ikivihreissä metsissä 650 metrin korkeudesta aina puurajalle saakka. Parhaiten se viihtyy vanhoissa metsissä. mutta selviää myös pioneerimetsissä. Karthalanpöllöskannan kooksi arvioidaan noin 2&nbsp;000 yksilöä . Suurin lajiin kohdistuva uhka on metsien hakkuu maanviljelysmaaksi. Lisäksi saarelle levinneet rotat sekä pihamaina voivat olla kilpailijoita sekä pesärosvoja .

## Lähteet
Alexander Reinagle

**Alexander Robert Reinagle** (23. huhtikuuta 1756 – 21. syyskuuta 1809) oli brittiläissyntyinen säveltäjä,  kosketinsoittaja ja näyttämömusiikin tuottaja, joka asettui vuonna 1786 Yhdysvaltoihin. Eräs hänen ihailijoistaan oli George Washington.

Reinagle saavutti arvostusta myös pedagogisilla kyvyillään. Häneltä on säilynyt useita teoksia sekä Britannian että Yhdysvaltain ajoilta.

## Lähteet
Linda Emond

**Linda Emond** (s. 22. toukokuuta 1959) on yhdysvaltalainen näyttelijä. 

Emond tunnetaan muun muassa televisiosarjasta *[[Kova laki]]* ja sen spin-offeista. Hän on kuitenkin suorittanut myös elokuvarooleja, joiden joukossa ovat osat teoksissa *North Country* (2005) ja *[[Stop-Loss]]* (2008). 

Emond on teatterityöstään ollut ehdolla kahden Drama Desk -palkinnon ja yhden Tony-palkinnon saajaksi. 

## Aiheesta muualla
*
Jerzy Gorgoń

**Jerzy Paweł Gorgoń** (s. 18. heinäkuuta 1949 Zabrze) on puolalainen jalkapalloilija ja olympiavoittaja. Gorgońin pelipaikka oli puolustaja. Hän voitti urallaan kaksi olympiamitalia, kultaa Münchenistä 1972 ja hopeaa Montrealista 1976. Gorgoń edusti puolaa myös kaksissa MM-kisoissa, vuosina 1974 ja 1978. Hän pelasi Puolan maajoukkueessa kaikkiaan 55 ottelua ja teki niissä kuusi maalia vuosina 1970–1978.

## Lähteet
Arthur Pauli

**Arthur Pauli** (s. 14. toukokuuta 1989 Ehenbichl) on itävaltalainen mäkihyppääjä.

Pauli saavutti Rovaniemen juniorien MM-kilpailuista 2005 hopeaa normaalimäestä. Lisäksi hän oli mukana neljänneksi sijoittuneessa Itävallan joukkueessa.

Pauli osallistui ensimmäiseen maailmancup-kilpailuunsa tammikuussa 2007. Hänen paras sijoituksensa osakilpailussa on kuudes tila, jonka hän on hypännyt kahteenkin kertaan; Klingenthalin ja Bischofshofenin suurmäessä vuonna 2007. Helmikuussa 2008 hän voitti joukkuekisan Willingenissä.

Itävallan hiihtoliitto ilmoitti syyskuussa 2010 Paulin lopettaneen mäkihyppyuransa.

## Lähteet
* Arthur Pauli FIS:n tietokannassa 

### Viitteet
Bud Cort

**Bud Cort** (oik. *Walter Edward Cox*, 29. maaliskuuta 1948 New Rochelle, New York – 11. helmikuuta 2026 Connecticut) oli yhdysvaltalainen näyttelijä. Hänen ensimmäiset filmiroolinsa olivat Robert Altmanin elokuvissa *[[Poika joka halusi siivet]]* (1970) ja *[[MASH]]* (1970). Hänen läpimurtoroolinsa oli miespääosa Hal Ashbyn mustassa komediassa *[[Harold ja Maude]]* (1971), ja hänen myöhempiä elokuviaan olivat *[[Pollock]]* (2000) ja *[[Steve Zissoun vedenalainen maailma]]* (2004). Hän oli ehdolla Baftan ja Golden Globen saajaksi.

Cort varttui New Yorkin osavaltion New Rochellessa viisilapsisen perheen toiseksi vanhimpana. Hän osoitti nuorena taiteellisia lahjoja ja ansaitsi rahaa maalaamalla kadulla pikamuotokuvia ihmisistä. Sama kiinnostus ihmisten tutkimiseen johti hänet näyttelijänuralle.

Vuonna 1979 hän loukkaantui vaikeasti auto-onnettomuudessa, josta toipuminen vei vuosia.

## Filmografiaa
*1967: Ylös vääriä portaita (*Up the Down Staircase*, kreditoimaton)
*1969: Sweet Charity (kreditoimaton)
*1970: MASH
*1970: Mansikoita ja verta (*The Strawberry Statement*)
*1970: Kuoleman lähetti / Hiljainen tappaja (*The Traveling Executioner*)
*1970: Poika joka sai siivet (*Brewster McCloud*)
*1971: Gas-s-s-s kuolettava kaasu (*Gas-s-s-s*)
*1971: Harold ja Maude (*Harold and Maude*)
*1975: Hallucination Strip
*1977: Älkää ampuko opettajaa (*Why Shoot the Teacher?*)
*1978: Son of Hitler
*1980: Brave New World (tv-elokuva)
*1980: Apinajahti (*Die Laughing*)
*1981: She Dances Alone
*1983: Hysterical – anteeksi miten täältä selviää hengissä (*Hysterical*)
*1984: The Secret Diary of Sigmund Freud
*1984: Love Letters
*1984: Electric Dreams
*1984: Marian rakastajat (*Maria’s Lovers*)
*1987: Vaara vieraalta planeetalta (*Invaders from Mars*)
*1987: Bates Motel
*1988: Rakkautta roviolla (*Love at Stake*)
*1988: Chocolate War
*1988: Tappava palvelu (*Out of the Dark*)
*1990: Hei, me sukelletaan (*Going Under*)
*1992: Aivokuollut (*Braindead*)
*1991: Ted & Venus (myös ohjaus)
*1992: Tyttö Cadillacissa (*Girl in the Cadillac*)
*1997: Sweet Jane
*1999: Dogma
*2000: Pollock
*2003: The Big Empty
*2004: Steve Zissoun vedenalainen maailma (*The Life Aquatic with Steve Zissou*)

## Lähteet

## Aiheesta muualla

* 
* Bud Cortin esittely The New York Timesin sivustolla
Niki Caro

**Niki Caro** (s. 1967 Wellington, Uusi-Seelanti) on uusiseelantilainen elokuvaohjaaja ja -käsikirjoittaja, joka tunnetaan muiden muassa teoksista *[[Valasratsastaja]]* (2002) ja *North Country* (2005). 

Caro ohjasi Disneyn elokuvan *[[Mulan (vuoden 2020 elokuva)|Mulan]]* (2020), joka perustui samannimiseen animaatioelokuvaan vuodelta 1998.

Caro on ollut ehdolla Cannesin Kultaisen palmun saajaksi lyhytelokuvasta *Sure to Rise* 1994 . 

## Lähteet

## Aiheesta muualla
*
David Lazzaroni

**David Lazzaroni** (s. 4. helmikuuta 1985 Echirolles) on ranskalainen mäkihyppääjä, joka on kilpaillut maailmancup-tasolla kaudesta 2001–2002 lähtien.

Lazzaroni sijoittui Oberstdorfin MM-kilpailuissa 2005 suurmäen 41:nneksi ja normaalimäen 27:nneksi. Sapporossa 2007 hän oli suurmäen 28:s ja normaalimäen 33:s. Oberstdorfin lentomäen MM-kisoissa 2008 hän sijoittui joukkuekisassa kahdeksanneksi ja henkilökohtaisen kisan 29:nneksi. Saman sijan hän hyppäsi myös kaksi vuotta aikaisemmin Kulmissa.

Maailmancupissa Lazzaroni hyppäsi ensimmäisen kisansa maaliskuussa 2002. Hänen paras sijoituksensa osakilpailussa on Harrachovin lentomäkikilpailun kuudes tila 20. tammikuuta 2008.

## Lähteet
* David Lazzaroni FIS:n tietokannassa
Jakob Dylan

**Jakob Dylan** (s. 9. joulukuuta 1969 New York, Yhdysvallat) on yhdysvaltalainen muusikko, laulaja ja lauluntekijä.

Dylan perusti 1989 The Wallflowers -yhtyeen, jonka kanssa hän on myös levyttänyt muun muassa albumin *Bringin Down The Horse* (1996), joka oli yhtyeen toinen albumi. Albumia on myyty yli neljä miljoonaa kappaletta, sillä olevat Dylanin säveltämät kappaleet "6th Avenue Heartache" ja "One Headlight" on palkittu Grammylla 1997. Dylanin ensimmäinen soololevy *Seeing Things* ilmestyi kesäkuussa 2008, ja sen tekstit ja soinnit muistuttavat Bob Dylanin tyyliä.

Dylanin vanhemmat ovat Bob ja Sara Dylan. Hän on naimisissa, ja perheessä on neljä biologista lasta, poikia, ja adoptoitu tytär.

## Sooloalbumit
* *Seeing Things* (2008)
* *Women + Country* (2010)

## Lähteet

## Aiheesta muualla
*Jakob Dylanin sivusto
*Jakob Dylanin MySpace-sivusto
*The Wallflower -yhtyeen sivusto
Maankruunu

**Maankruunu** () oli linna Inkerinmaalla, jonka ruotsalaiset rakensivat vuonna 1299 tai 1300 Nevajoen ja Ohtajoen yhtymäkohtaan. Maankruunun linnan rakennutti marski Torkkeli Knuutinpoika. Ruhtinas Andrein johtamat novgorodilaiset saapuivat keväällä 1301 linnan edustalle. Piirityksen jälkeen he hävittivät linnan ennen kuin ruotsalaisten apujoukot ehtivät perille. Todennäköisesti samalle paikalle rakennettiin Nevanlinna. Lopullisesti se tuhoutui vuonna 1703.

Linnan rakentaminen liittyy Ruotsin ja Novgorodin kamppailuun Karjalan ja Inkerin hallinnasta. Novgorodille Maankruunun perustaminen merkitsi kauppareittien katkeamista ja koko Karjalan menettämistä. Samoihin aikoihin ajoittuu kamppailu myös Käkisalmen linnasta Laatokan Karjalassa. Sota päättyi Pähkinäsaaren rauhaan vuonna 1323.

Paikan ympärille perustettiin runsaat 400 vuotta myöhemmin Pietarin kaupunki.

## Lähteet
R1

**R1** voi tarkoittaa:
* R1, ruotsalainen tutkimusreaktori.
* R1, Jaguarin Formula 1 -kilpa-auto.
* R1, Yamaha YZF-R1 -moottoripyörämalli.
* R1, ralliautoilun R-ryhmässä
* R-1, neuvostoliittolainen ohjus.
Tsukijin kalatori

**Tsukijin kalatori** () oli Japanissa sijainnut maailman suurin kalan ja muiden merestä saatavien tuotteiden tukkukauppa. Se oli myös yksi maailman suurimmista ylipäätään ruokaa myyvistä tukkukaupoista. Alue sijaitsi Tsukijin kaupunginosassa Chūōn erillisalueella keskellä Tokiota. Tori oli suosittu vierailukohde ulkomaisten turistien keskuudessa, mutta vain harvat japanilaiset vierailivat siellä. Torin toiminta lakkasi 2018. 

## Sijainti
Tsukijin kalatori sijaitsi Tsukijishijōn metroaseman lähellä, Ōedo-metrolinjan varrella. Tori koostui kahdesta osasta. Sisempi alue (*jōnai shijō*) oli varsinainen tukkukauppa-alue, jossa muun muassa huutokaupat järjestettiin ja suurin osa kalasta valmistettiin myytäväksi. Alueella toimi noin 900 myyjää pienissä pisteissään. Ulompana oli alue, jossa toimi jälleenmyyjiä ja tukkukauppiaita. Täällä kaupat myivät myös muuta kuin kalaa, esimerkiksi japanilaisia keittiövälineitä. Alueella toimi myös useita ravintoloita.  

## Talous
Kalatorilta oli saatavissa yli 400 erilaista merestä peräisin olevaa tuotetta pienistä sardiineista 300&nbsp;kg:n painoisiin tonnikaloihin ja halvasta merilevästä hienoimpaan kaviaariin. Tokion kolmella kalatorilla käsitellään vuosittain yli 700&nbsp;000 tonnia kalatuotteita. Tsukiji yksin käsitteli päivittäin yli 2&nbsp;000 tonnia kalatuotteita, ja sen työntekijöiden määrä vaihteli välillä 60&nbsp;000–65&nbsp;000.

## Toiminta

Tori avasi ovensa kolmelta aamuyöstä lukuun ottamatta sunnuntaita ja joitakin yksittäisiä viikolle sattuvia lomapäiviä. Myytävät tuotteet saapuivat Tsukijiin eri puolilta maailmaa kuorma-autoilla, laivoilla ja lentokoneilla. Huutokauppojen meklarit arvioivat tuotteet ja valmistelivat ne myytäviksi. Ostajat myös tarkastivat tuotteet ennen huutokaupan alkua.

Huutokauppa alkoi noin kello 5.20, ja siihen saivat osallistua vain lisensoidut henkilöt. Huutokauppa päättyi noin seitsemältä. Toiminta torilla oli aktiivisimmillaan kello 5.30–8.00, ja tori hiljeni huutokaupan päättymisen jälkeen. Useat kaupat sulkeutuivat jo yhdeltätoista, ja tori suljettiin siivoamista varten yhdeltä iltapäivällä. Turistit pääsivät vierailemaan torilla kello 5.00 ja 6.15 välisenä aikana.

## Lähteet

## Aiheesta muualla
Stephanie Seymour

**Stephanie Michelle Seymour** (s. 23. heinäkuuta 1968 San Diego, Kalifornia) on yhdysvaltalainen malli ja näyttelijä. Hänet tunnetaan muiden muassa *[[Playboy]]*-lehden ja *Victoria's Secretin* kuvista. Hänellä oli rooli elokuvassa *[[Pollock]]* (2000).

## Lähteet

## Aiheesta muualla
* 
*
Mathias Färm

**Mathias Färm** (s. 9. syyskuuta 1974 Örebro) on ruotsalaisen skate punk -yhtye Millencolinin kitaristi. Hän toimii myös punk-yhtyeessä Franky Lee. Hän aloitti rullalautailun vuonna 1987. Mathias Färm perusti Millencolinin yhdessä Nikola Sarcevicin ja Erik Ohlssonin kanssa vuonna 1992. Färm oli yhtyeessä aluksi rumpalina, mutta kun Fredrik Larzon liittyi vuotta myöhemmin yhtyeeseen, Färm siirtyi kitaraan, koska osasi soittaa paremmin kitaraa. Hän asuu Örebrossa.
Kaisa Jokinen

**Kaisa Jokinen** (s. 23. elokuuta 1983 Vammala) on suomalainen lentopalloilija, joka on LP Viestin kapteeni naisten Mestaruusliigassa. Hän kuuluu myös Naisten A-maajoukkueeseen. Jokisen veljistä Timo ja Eero ovat pelanneet Vammalan Lentopallon miesten Mestaruusliigan joukkueessa.

## Ura

Jokinen aloitti lentopalloilun Vammalassa vuonna 1992. Pääsarjauransa hän aloitti LiigaEurassa vuonna 2000. Hän pelasi Eurassa aina kauteen 2003 asti, kunnes siirtyi Vanajan Racing Clubiin. Hän voitti Racing Clubissa vuonna 2004 hopeaa sekä vuosina 2005–2007 kolme kertaa peräkkäin SM-kultaa ja kaksi Suomen Cupia (2005, 2006). 

Kaudeksi 2007–2008 hän teki ammattilaissopimuksen Ranskan Pro A -liigaseura Hainautin kanssa ja seuraavaksi vuodeksi Istresin. Kahden Ranskan-vuoden jälkeen hän palasi Hämeenlinnaan, HPK:n joukkueeseen, jossa hän saavutti SM-hopeaa keväällä 2010. 

Yhden LiigaEurassa vietetyn kauden jälkeen Jokinen siirtyi kaudeksi 2011-2012 LP Viestiin, jossa hän on voittanut SM-kultaa neljä kertaa (2012, 2013, 2014, 2015), SM-hopeaa kerran (2016) ja Suomen Cupin kolme kertaa (2011, 2014, 2015).

Jokinen valittiin vuoden naisjunioriksi 2001 ja Mestaruusliigan naistulokkaaksi vuonna 2002. Mestaruusliigan tähtiseitsikkoon hänet on valittu neljä kertaa (2007, 2012, 2013, 2014). Kauden naislentopalloilijan palkinnon Jokinen sai 2014.

Jokisesta tuli maaliskuussa 2015 ensimmäinen naispelaaja, joka on ottanut 1000 torjuntaa kotimaisella pääsarjatasolla. Keväällä 2016 Jokinen ylitti viidentenä naispelaajana 400 liigaottelun rajan. Kauden 2015-2016 päättyessä Jokinen oli neljänneksi eniten naisten pääsarjapelejä pelannut lentopalloilija.

Hän oli jo lopettanut uransa, mutta teki joulukuussa 2021 loppukauden kattavan sopimuksen LP Viestin kanssa.

## A-maajoukkue

Naisten A-maajoukkueessa Jokinen teki ensiesiintymisensä vuonna 2002 Viroa vastaan. Hän on edustanut Suomen A-maajoukkuetta 73 maaottelussa vuosina 2002–2014.

## Saavutukset

* SM-kultaa 2005, 2006, 2007, 2012, 2013, 2014, 2015 
* SM-hopeaa 2004, 2010, 2016
* Suomen cupin voitto 2005, 2006, 2011, 2014, 2015

## Mestaruusliigan runkosarjassa ja pudotuspeleissä

## Lähteet
Hillaelina Hämäläinen

**Hillaelina Hämäläinen** (s. 9. kesäkuuta 1988) on suomalainen lentopalloilija, joka pelaa LP Viesti Salossa Mestaruusliigassa. 

## Ura

Hämäläinen aloitti uransa Tornion Lentiksessä kaudella 2002–2003 1-sarjassa, jossa hän jatkoi aina kauteen 2004 asti. Tämän jälkeen hän esiintyi uransa ensimmäisen kerran SM-liigassa Pihtiputaan Plokin väreissä kausilla 2004–2007, jonka jälkeen hän siirtyi LP Viesti Salo paitaan kuudeksi kaudeksi voittaen viisi mestaruutta ja yhden pronssin sekä viisi Suomen Cupia. Kaudet 2013-15 Hämäläinen pelasi LP-Vampulan riveissä ollen nostamassa seuraa Mestaruusliigaan. 2015-16 Hämäläinen pelasi Oriveden Ponnistuksessa saavuttaen pronssia. Kaudelle 2016-17 Hämäläinen palasi taas LP Viesti Salo paitaan voittaen sekä mestaruuden että Suomen Cupin. 

Hämäläinen nousi helmikuussa 2019 kaikkien aikojen naisten Mestaruusliigan ottelutilastossa kolmanneksi pelattuaan 419:nnen ottelunsa. 

Hämäläinen on valittu naisten Mestaruusliigan kauden tähdistöön yhdeksän kertaa eli useammin kuin kukaan muu. Mestaruusliigan kuukauden tähdistöön hänet on valittu 25 kertaa (tilanne 17.3.2019), mikä sekin on ennätys.

## Saavutukset

**Henkilökohtaiset:**
* SM-liigan tähdistön libero 2007, 2008, 2009, 2010, 2011, 2012, 2013, 2017, 2019 
* Paras naisjuniori 2005
* Paras naisliigapelaaja 2012
* Paras naislentopalloilija 2017
* 55 A-maaottelua 2008–2019 

**Joukkueessa:**
* Suomen Cup-mestaruus 2007, 2008, 2009, 2010, 2011, 2016
* SM-kulta 2009, 2010, 2011, 2012, 2013, 2017
* SM-hopea 2018
* SM-pronssia 2006, 2008, 2016

## Lähteet
Ian Peel

**Ian Peel** (s. 18. tammikuuta 1958 Skipton) on brittiläinen haulikkoampuja.

Ian Peel saavutti olympialaisissa hopeaa trapissa Sydneyssä 2000 tuloksella 142 (118+24).
## Lähteet
*Profiili ISSF Newsissä
*ISSF:n tietokanta
Eike Immel

**Eike Immel** (s. 27. marraskuuta 1960 Stadtallendorf) on saksalainen jalkapalloilija, joka pelasi maalivahtina. 

Immel pelasi kolmessa eri seurassa. Nämä seurat olivat Borussia Dortmund, VfB Stuttgart ja englantilainen Manchester City. Saksan maajoukkueessa hän pelasi 19 ottelua ja kuului joukkueeseen kolmissa arvokisoissa. Vuosien 1982 ja 1986 MM-kilpailuissa, joissa molemmissa Saksa saavutti hopeaa, hän oli varamaalivahtina. EM-kilpailuissa 1988 Saksan yltäessä välieriin hän pelasi ykkösmaalivahtina.

## Lähteet
Ctenochaetus

**Ctenochaetus** on välskärikalojen heimon suku, johon kuuluu yhdeksän lajia. Neljää lajia pidetään akvaariokaloina, mutta ne eivät ole niin yleisiä kuin monet muut välskärikalat.

## Koko ja ulkonäkö
*Ctenochaetus*-välskärit ovat muodoltaan litteitä kiekkoja, ja ne jäävät alle 25&nbsp;cm pitkiksi. Niiden kuono on melko terävä, mutta silti tylpempi kuin *[[Zebrasoma]]*-välskärien. Niillä on kampamaiset hampaat, joilla ne voivat siivilöidä pehmeää levämössöä.

## Elinympäristö
*Ctenochaetus*-välskärit elävät luonnossa riuttojen jyrkkien reunojen lähistöllä.

## Käyttäytyminen
*Ctenochaetus*-välskärit elävät luonnossa pareittain tai parvissa, mutta akvaariossa niitä suositellaan yleensä pidettäviksi vain yksi yksilö samaa lajia, ellei allas ole todella iso. Akvaariossa hengissä pitämisen suurin haaste on saada kala syömään tarpeeksi.

*Ctenochaetus*-välskärit ovat välskärikaloiksi rauhallisia, ja sopivat muiden rauhallisten lajien seuraan.

## Ravinto
*Ctenochaetus*-välskärit ovat luonnossa periaatteessa kasvinsyöjiä; syömänsä levän joukossa ne kuitenkin nielaisevat ilmeisesti myös melkoisen määrän pieniä selkärangattomia. Akvaariossa niille tarjotaan kasvipitoista sekaruokaa.

Kun muut välskärit repivät irti rihmamaista ja kuituista levää, *Ctenochaetus*-välskärit keskittyvät irtaimen levämössön imurointiin.

## Lähteet
Richard Faulds

**Richard Faulds** (s. 16. maaliskuuta 1977) on brittiläinen haulikkoampuja ja olympiavoittaja.

Richard Faulds on saavuttanut olympialaisissa kultaa kaksoistrapissa Sydneyssä 2000. Lisäksi hän saavuttanut MM-kilpailuissa kaksoistrapissa poikien sarjassa pronssia Fagnanossa 1994 ja miesten sarjassa henkilökohtaista pronssia Barcelonassa 1998 ja joukkuepronssia Nikosiassa 2007 ja Mariborissa 2009. Faulds on myös ampunut maailmancupissa Saksan Suhlissa sivuavan kaksoistrapin peruskilpailun maailmanennätyksen 147 kiekkoa.

## Maailmanennätys

## Lähteet
*
*
Holger Hieronymus

**Holger Hieronymus** (s. 22. helmikuuta 1959 Hampuri) on saksalainen entinen jalkapalloilija, joka pelasi puolustajana.

Hieronymus oli lupaava puolustaja, joka nousi Hamburger SV:n riveihin jo 20-vuotiaana. Hän ehti pelata seurassa 121 ottelua, kunnes pelitilanteessa hänen nivelsiteensä murtui, ja loukkaantuminen pakotti Hieronymuksen lopettamaan uransa jo 25-vuotiaana.

Lyhyestä urastaan huolimatta Hieronymus ehti olla maajoukkueen kokoonpanossa yksissä arvokisoissa, vuoden 1982 MM-kisoissa. 

Uransa jälkeen Hieronymus valmensi Hamburger SV:tä vuonna 2001. 

## Lähteet
Antilokhos

**Antilokhos** () oli kreikkalaisessa mytologiassa Nestorin, Pyloksen kuninkaan poika. Hän oli yksi Helenan kosijoista, joten valansa velvoittamana hän osallistui Troijan sotaan. Antilokhos oli tunnettu komeudestaan, nopeudestaan ja taidoistaan vaunujen ajajana.

Yleisimmän version mukaan Antilokhos sai surmansa Memnonin kädestä puolustaessaan isäänsä, jonka jälkeen Akhilleus kosti ystävänsä kuoleman surmaamalla pian Antilokhoksen kuoleman jälkeen Memnonin keihäällään. Hyginus kertoo Hektorin surmanneen hänet  ja Dares Fryygialaisen mukaan Aleksander, Priamoksen poika, tappoi hänet nuolellaan yhdessä Akhilleuksen kanssa. 

Antilokhos haudattiin yhdessä hänen toveriensa Akhilleuksen ja Patroloksen kanssa samaan paikkaan, ja Odysseiassa kuvataan, kuinka heidän henkensä ovat haadeksessa yhdessä kuolemansa jälkeen. 

## Lähteet
Shakin maailmanmestaruusottelu 1993

Shakin maailmanmestaruusottelu 1993 voi tarkoittaa seuraavia:

*Shakin maailmanmestaruusottelu 1993 (PCA)
*Shakin maailmanmestaruusottelu 1993 (FIDE)